## **BÉRVÁLTOZÁSOK 2019!!**

###

## **Minimálbér 2019: 149.000 ft**

## **(nettó: 99.085 Ft munkaviszonyban)**

## **Garantált bérminimum 2019: 195.000 Ft**

## **(nettó: 129.675 Ft munkaviszonyban)**

## **LEGFONTOSABB EGYÉB JÖVDELMET ÉRINTŐ VÁLTOZÁSOK**

* A **szociális hozzájárulási adó**, 2019-ben **19,5%**, várhatóan júliustól fog csökkeni 17,5% -ra de erről még nincs biztos információ.
* Kivezették az **egészségügyi hozzájárulást**, helyette szocho van, így drágább lett a normál egyén vállalkozás adózása és az osztalék adója.
* Kedvezőbb a **nyugdíjasok adózása**, csak 15% szja-t kell vonni.

### Mileyen változástokoz, hogy megszűnik az eho és helyette szocho-t kell fizetni, aminek magasabb a kulcsa

Az eho kivezetésével a tételes költségelszámolást alkalmazó egyéni vállalkozók osztalékadója is emelkedni fog.

Drágább lett az osztalék adója. Eddig volt a 15% szja, és 14% eho, amelynek maximális mértéke 450.000 ft. Ez a 14% lesz most 19,5%, és a maximális mértékét a minimálbér 24-szeresében határozták meg, ami 3.576.000 ft, ennek a 19,5%-a 697.320 ft, az e feletti részt már nem kell megfizetni az osztalék után.

### ****Nézzük egy példán:****

Egyéni vállalkozó

bevétele 20.000.000 ft

költség 3.00.000 ft

nyereség: 17.000.000 ft

vállalkozói szja 9%: 1.530.000 ft

adózott eredmény: 15.470.000 ft

ebből jön még le az **osztalékadó**, ami 15% szja és 19,5% szocho

szja 15%: 2.320.500 ft

szocho 19,5%: 3.016.650 ft **LENNE**! de itt belép a max szocho korlát, ami **697.320 ft**,azaz max szocho: 697.320 ft amit el lehet költeni büntetlenül: 15.470.000 - 2.320.500 - 697.320 = **12.452.180 ft**

## **PÉLDA a minimálbér és garantált bérminimum alkalmazása különböző jogviszonyokban.**

### MINIMÁLBÉR

Akkor kezdjük a **minimálbérrel**. A törvény meghatározza, hogy napi 8 órás munkában mennyi a minimum, amit fizetni kell a dolgozónak. Ez az összeg **2019-ben 149.000ft.**

Kik kaphatnak minimálbért? Meg kell vizsgálni, milyen munkakört tölt be a munkavállaló. Ha képzettség kell az adott munkakörhöz, akkor nem lehet minimálbért alkalmazni. Milyen munkakörökhöz nem kell képzettség? Nos, ez mindig vita tárgya, de leginkább 9-es [FEOR](http://www.ksh.hu/feor_menu)-ba tartozó munkakörök. (takarítók, rakodók, betanított munkakörök stb.)

Mi van akkor, ha van 3 diplomám, és elmegyek rakodónak? Akkor elég a bérminimum. Ugyanis nem a végzettségem számít, hanem a betöltött munkakör, és ha ahhoz nem kell végzettség, akkor nem kötelező megadni a garantált bérminimumot.

### GARANTÁLT BÉRMINIMUM

Mi az a **garantált bérminimum**? Amikor olyan munkát végzek, amik szakképesítéshez kötött. Akkor legalább a garantált bérminimum jár a dolgozónak, ez az összeg **2019-ben 195.000 ft.**

Milyen adók és járulékok terhelik a minimálbért?

* **15%** **SZJA** – ebből lehet igénybe venni a családi kedvezményt, ha van gyerek, és ha valakinek olyan betegsége van, amit a jogszabály felsorol, és van róla orvosi igazolása is
* **10%** **Nyugdíjjárulék** – ez után kapunk nyugdíjat
* **8,5 %**  **Egészségbiztosítási és munkaerőpiaci járulék**  - ez 3 részből áll
	+ **4% természetbeni egészségbiztosítási járulék** – ezért megvizsgál az orvos
	+ **3% pénzbeni egészségbiztosítási járulék** – ezért kapunk táppénzt, ha betegek vagyunk
* **1,5% munkaerőpiaci járulék** – ezért kapunk munkanélküli segélyt, ha nincs munkánk

Összességében a dolgozótól levont járulék mértéke 33,5%, ami megmarad a 66,5% az a **nettó** bér.

De ezután a  munkáltatónak még meg kell fizetnie a következőket:

* **19,5%** **szociális hozzájárulási adó** – ebből lehet kedvezményeket érvényesíteni pl. tartós munkanélküli foglalkoztatása után….

* **1,5% szakképzési hozzájárulás** Ugyanezen adó és járulékmértéket kell megfizetni a garantált bérminimum után. Ezek a munkaviszonyra vonatkoznak. De vannak kivételek pl. egyéni vállalkozó, szociális szövetkezet, nonprofit szerevezeteknek nem kell megfizetni.

EGYÉNI VÁLLALKOZÓ járuléka

Egyéni vállalkozó jellemzően nem a minimálbér után fizeti a járulékokat, mert az esetek többségében szakképzett munkát végez. Itt az alap nem ugyanaz, mint munkaviszonyban.

* Emelt alap van az egészségbiztosítási és munkaerőpiaci járuléknál, a minimálbér vagy a garantált bérminimum 150%-a után kell megfizetni a járulékot,
* emelt alap van a szociális hozzájárulási adónál, a minimálbér vagy a garantált bérminimum 112,5%-a után kell fizetni, viszont szakképzési hozzájárulást az egyéni vállalkozó nem fizet.

Természetesen ha az egyéni vállalkozó többet vesz ki kivétként, mint a fent említett összegek, akkor azután kell megfizetni a járulékot.

TÁRSAS VÁLLALKOZÓ

Szintén emelt alap van a **társas vállalkozónál** **tagi** **jogviszonyban**. A tagi jogviszony az, ha valaki tulajdonosa az adott cégnek. Tegyük fel, hogy egy egyszemélyes kft-ben egyszerre vagyunk tulajdonosok és ügyvezetők. Akkor el kell dönteni, hogy munkaviszonyban vagy tagi jogviszonyban szeretnénk közreműködni a vállalkozásban. Ha munkaviszonyban dolgozunk, akkor nincs emelt alap, viszont a Munka törvénykönyve vonatkozik ránk, azaz kötelező fizetést adni magunknak, jelenléti ívet, szabadságnyilvántartást kell vezetni, és ha többet dolgozunk, mint amit a törvény előír, akkor kötelező a túlórát is kifizetni. Ha viszont tagi jogviszonyban dolgozunk, akkor nem vonatkozik ránk a Munka törvénykönyve, és nem kötelező fizetést adni magunknak (nettó bér), de a járulékokat muszáj befizetni. És annyit dolgozunk, amennyit akarunk.

Ezt sajnos akkor is meg kell fizetni, ha nincs bevétele az adott vállalkozásnak.

Ha úgy vagyunk vállalkozók, hogy mellette van egy főállásunk, ami a heti 36 órát eléri, akkor a vállalkozásban csak akkor kell megfizetni a járulékokat, ha van vállalkozói kivét. Ugyanez az eset áll fenn, ha nappali tagozatos hallgatók vagyunk